Document ID: 32005D0264

KOMISIJOS SPRENDIMAS
2005 m. kovo 23 d.
iš dalies keičiantis Sprendimą 2004/832/EB dėl klasikinio kiaulių maro išnaikinimo ir neatidėliotinos laukinių kiaulių vakcinacijos nuo klasikinio kiaulių maro plano įgyvendinimo Šiaurės Vogėzuose, Prancūzijoje
(pranešta dokumentu Nr. C(2005) 917)
(autentiškas tik tekstas prancūzų kalba)
(Tekstas svarbus EEE)
(2005/264/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalies antrą pastraipą ir 20 straipsnio 2 dalies ketvirtą pastraipą,
kadangi:
(1)
Komisija 2004 m. gruodžio 3 d. priėmė Sprendimą 2004/832/EB, patvirtinantį klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Šiaurės Vogėzuose, Prancūzijoje (2), planą, kaip vieną iš daugelio priemonių prieš klasikinį kiaulių marą.
(2)
Prancūzija pranešė Komisijai apie šios laukinių kiaulių ligos plitimo permainas Šiaurės Vogėzuose, Prancūzijoje. Pagal epidemiologinę informaciją šios ligos išnaikinimo planas turėtų būti išplėstas ir įgyvendinamas Šiaurės Vogėzų regione, esančiame į vakarus nuo Reino upės ir Rhine-Marne kanalo, į šiaurę nuo A4 greitkelio, į rytus nuo Sarre upės ir į pietus nuo sienos su Vokietija. Be to, neatidėliotinos laukinių kiaulių vakcinacijos nuo klasikinio kiaulių maro planas turėtų būti iš dalies keičiamas taip, kad jį būtų galima įgyvendinti toje teritorijoje.
(3)
Dėl šios priežasties reikėtų atitinkamai iš dalies pakeisti Sprendimą 2004/832/EB.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/832/EB priedas pakeičiamas šio sprendimo priedo tekstu.
2 straipsnis
Šis sprendimas skirtas Prancūzijos Respublikai.
Priimta Briuselyje, 2005 m. kovo 23 d.

Labels: 20
18
0
6